**Pojašnjenje Javnog poziva za podnošenje Programa za obavljanje usluge sakupljanja neopasne otpadne ambalaže**

 Dana 05. studenog 2015. Godine, GKP ČAKOM d.o.o., Čakovec kao zainteresirani Gospodarski subjekt za Javni poziv za podnošenje Programa za obavljanje usluge sakupljanja neopasne otpadne ambalaže objavljenog 30. rujna 2015. godine (“Narodne novine“ broj 104/15), Fondu za zaštitu okoliša i energetsku učinkovitost podnijela je upit sljedećeg sadržaja:

 „U tekstu javnog poziva traženo je da se uz Program obavezno dostave i dokumenti: Točka VI Obavezna dokumentacija:

16. Rješenje poreza na dohodak za 2012., 2013.i 2014.

17. Popis dugotrajne imovine (Obrazac DI)

18. Evidencija o tražbinama i obavezama (Obrazac TO).

Navedeni obrasci su obrasci koje ispostavljaju Porezni obveznici koji obavljaju samostalnu djelatnost – obrtnici. Kako je GKP ČAKOM d.o.o., Čakovec poduzeće molim vas da nam pojasnite koju zamjensku dokumentaciju vam možemo poslati. Da li vam možemo poslati Bilance i Račun dobiti i gubitka i popis dugotrajne imovine?“

Slijedom navedenog upita, Fond daje pojašnjenje slijedećeg sadržaja:

 **Sukladno Javnom pozivu iz točke VI. podtočke 17. Obvezne dokumentacije uz Program, obveznici poreza na dobit dužni su dostaviti popis DI (ispis iz poslovnih knjiga). Iako nije propisan datum izvoda isti ne može biti stariji od 30. rujna 2015. godine kada je predmetni Javni poziv objavljen. Također napominjemo da obveznici poreza na dobit nisu dužni dostavljati financijska izvješća budući da su ista vidljiva na mrežnim stranicama sudskog registra Ministarstva pravosuđa Republike Hrvatske.**

Zagreb, 06. studeni 2015.

 DIREKTOR

Sven Müller, dipl. ing. građ.,v.r.